SUID-AFRIKAANSE RADIOLIGA NUUS VIR SONDAG 28 OKTOBER 2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHE- en UHF-herhalers. Die bulletin word deur ZS6JPL 
via Echolink herlei. `n Potgooi is ook beskikbaar op die Liga se web tuiste. 
'n Oudio opname sowel as `n teks weergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


Ons begin die bulletin vanoggend met nuus van 'n stil sleutel. 


Dit is met leedwese dat ons moet aankondig dat die sleutel van Dawn Snyders, 
ZSSME, Frydag 19 Oktober 2018 stil geword het. Sy was die eggenoote van Jo, 
ZS5PO en moeder van Warren, ZS5WOZ. Dawn was `n lid van die SARL en die 
Zululand Amateurradioklub en het vir baie jare gedien as Klub sekretaresse. 


Ons betuig ons opregte meegevoel aan Jo, Warren, familie en vriende. 
POUSE 

In die nuus vandag; 

BHEF/UHF WERKSWINKEL HERNU ENTOESIASME VIR BAKENS 
WRC-19: 5 GHZ EN DIE IMPAK OP AMATEUR RADIO 

en 

DIE RADAR UITDAGING OP 3 NOVEMBER 

Bly ingeskakel vir meer inligting oor hierdie en ander interessante nuusitems. 
BHEF/UHF WERKSWINKEL HERNU ENTOESIASME VIR BAKENS 


Brian Jacobs, ZS6YZ het 'n referaat getiteld `Beacon Coërdination' aangebied 
om maksimum voordeel te behaal. In sy referaat het hy die behoefte aan die 
opstel van `n behoorlike gekoërdineerde baken sisteem voorgestel wat `n out- 
omatiese moniteringstelsel insluit soos die HF-geraasvloer moniteringstelsel wat 
outomaties data op 'n sentrale bediener oplaai. Baie bespreking het gevolg; 
daar is ooreengekom om `n werkgroep op te stel wat gekoërdineer word deur `n 
baken-koërdineerder. Persone wat belangstel om by die Baken-werkgroep aan 
te sluit, word uitgenooi om deel te neem aan 'n Skype-bespreking wat beplan 
word vir Donderdag 1 November om 20:30. Om deel te neem, stuur jou Skype 
besonderhede na vhfnews@sarl.org.za teen Woensdagaand 31 Oktober 2018. 


Dick Coates, ZS6BUN, het die bal aan die rol gesit deur die volgende versoek 
te plaas, “Sowat 9 jaar gelede is `n aantal bakens /sleutels deur Jon, ZS6JON, 
deur die land gestuur. Hiervan glo ek dat net een operasioneel is, in Kaapstad 


op 2 m bestuur deur ZSTTAF (dankie Mike). Kan die oorspronklike ontvangers 
van hierdie toerusting my laat weet indien hulle nog hierdie bakens het en ek 
sal reëlings tref om dit te versamel indien dit nie gebruik word nie.” SARLNuus 
is bewus van die ZSAAFV baken aktief op 144,415 MHZ vanaf Bloemfontein. 


Dick het ook gevra vir die volgende inligting - wie het ou-PMR toerusting wat 
hulle bereid sou wees om te verkoop/skenk aan `n baken projek? Wie kan `n 
betroubare sleutel (Gelykgolf) ontwerp vir `n baken? Wie het toegang tot `n 
geskikte plek vir sulke bakens, hou in gedagte ons moet die aktiwiteit sentrums 
in alle provinsies koppel. Bakens moet 24/7 op die lug wees, nie geleë wees by 
'n stasie wat tans op BHF/UHF aktief is nie en in staat wees om sê `n 7-element 
Yagi horisontaal gepolariseer te ondersteun. Reageer asseblief aan Dick deur 'n 
€-pos te stuur aan dick@mbtsa.co.za met, `n afskrif aan vhfnews@sarl.org.za. 


Daar was baie ander interessante referate en besprekings. Vir meer inligting, 
stem in op Sondae om te luister na “Focus on VHF and Above' aangebied deur 
Brian Jacobs, ZS6YZ op Amateur Radio Today. Die aanbiedings is beskikbaar 
op www.amsatsa.org.za. Die volgende BHF/UHF/Mikrogolf-werkswinkel sal op 
Saterdag 9 Februarie 2019 by die Nasionale Amateurradiosentrum aangebied 
word deur AMSAT SA en die SARL. Voorstelle vir referate en aanbiedings 
word uitgenooi en moet na vhfnews@sarl.org.za gestuur word teen nie later as 
Saterdag 15 Desember 2018 nie. 


WRC-19: 5 GHZ EN DIE IMPAK OP AMATEUR RADIO 


Die volgende Wêreld Radio-Konferensie vind plaas in die laaste kwartaal van 
2019. Daar is `n aantal agenda-items wat amateur radio kan beinvloed. Die 
TARU het `n posisie ontwikkel wat georganiseerde amateur radio moet neem. 
As die SARL het ons die geleentheid om die afvaardiging van Suid-Afrika na die 
konferensie te versoek om ons posisie te ondersteun. Een van die bekommernisse 
is agendapunt 1.12 wat die wêreldwye harmonisering vir die implementering 
van 'n vervoersisteem onder die bestaande mobiele diens toewysing vereis. In 
Streek 1 het Amateur Radio `n toekenning van 5 650 - 5 850 MHz wat beskerm 
moet word. Die band word ook uitgedaag deur Agenda item 1.16 op soek na 
bykomende spektrum vir die mobiele diens. 


Om die SARL-posisie te versterk wanneer ons met DTPS en OKOSA praat, 
moet ons wys hoe breed die band in Suid-Afrika gebruik word. As jou Klub 
of belangegroep op die 5 GHz-band werk, stuur asseblief die besonderhede van 
die werking en die frekwensies wat gebruik word aan sarlregwg@sarl.org.za teen 
Maandag 5 November 2018. 


DIE NOVEMBER 2018 RADIO 7S 


Wat is die “Fiddle' Faktor? Vind uit in die November 2018 Radio ZS. Ons kyk 
na `n geselekteerde geskiedenis oor ontvanger innovasies oor die afgelope 100 
jaar, antennas vir 70 MHZ en `n baken vir 40 meter. Daar is JOTA- en SOTA- 
nuus en 'n tuisgeboude lus instem kapasitor. Wat is die beste op BHF en hoër - 
vertikale of horisontale polarisasie of dalk sirkelvormige polarisasie? Daar is `n 


oorsig van die Xiegu X5105-radio en meer in hierdie uitgawe. 


Die November Radio ZS sal beskikbaar wees vir aflaai vanaf Maandag 29 Okto- 
ber op www.sarl.org.za. 


LOGGING AANBIEDING 


Die Sandton Amateurradioklub gee `n aanbieding oor Logging. Hierdie aanbied- 
ing is gerig op almal wat meer wil uitvind oor waar en hoe om daardie OSOs te 
log. Die aanbieding sal die volgende onderwerpe dek - Rede en Regsvereistes vir 
logging; Elektroniese logging-sagteware; aanlyn logboeke; aanlyn @SL-sentrums 
soos eSL; LoTW en DXCC; SARL @SL-stelsel en toekennings; radio kop- 
pelvlakke en nuttige gereedskap. 


Die aanbieding vind plaas vanaf 09:30 SAT op Saterdag 3 November by die 
Nasionale Amateurradiosentram (NARS). Tee en koffie sal bedien word. RSVP 
aan Noel, ZR6DX by e-pos zr6dx@iafrica.com. 


Jy luister na `n nuusbulletin van die Suid-Afrikaanse Radioliga. 
DIE RADAR UITDAGING OP 3 NOVEMBER 


Die laaste RaDAR Uitdaging vir 2018 vind plaas vanaf 00:00 UTC tot 28:59 
UTC op Saterdag 3 November 2018. Die RaDAR Uitdaging is `n unieke geleen- 
theid wat daarop gemik is om die gebruik van Vinnig Ontplooibare Amateur 
Radio-stasies te bevorder. Kategorieë - vaste, veld of bewegende, kan enige tyd 
gedurende die uitdaging verander word. RaDAR-operateurs word aangemoedig 
om tydens elke uitdaging selfversorgend te wees, met nie net krag- en kommu- 
nikasie toerusting nie, maar ook kos, water, beskermende klere en skuiling. 


RaDAR-operateurs definieer hul eie bedryf tydskedule. Elke individu moet 
self sy of haar maksimum, enkele periode, vier-uur operasie beplan. Alle ama- 
teur bande word toegelaat, insluitende kruisband kontakte via amateur radio- 
satelliete met behulp van gelykgolf, ESB, FM of enige wettige amateur radio 
digitale modus. Die RaDAR-uitdaging verg meer as 'n minimalistiese inligting- 
Suitruiling; akkurate inligtingsuitruiling word as belangriker beskou as 'n groot 
OSO-telling. Ruil jou roepsein, jou naam, RS of RST-verslag en jou ruit ver- 
wysing uit. Die ruit verwysing van ses karakters is aanvaarbaar, maar moet 
verkieslik akkuraat wees tot 8 of 10 karakters vir hoër posisie akkuraatheid (ve- 
ral vir die verskuiwende RaDAR stasies). Kry al die inligting in die 2018 SARL 
Blouboek. 


DIE KONSEP 2019 BLOUBOEK 


Die konsep 2019-kompetisie handleiding kan afgelaai word vanaf die SARL- 
webwerf. Bewaarders van die verskillende kompetisie moet asseblief hul kom- 
petisies nagaan vir enige foute en/of veranderinge. Stuur asseblief enige veran- 
deringe aan contest@sarl.org.za teen Sondag 18 November 2018. 


KOMPETISIE UITSLAE 


Die uitslae van die 80 Meter @SO Geselligheid gehou op 4 Oktober is vrygestel. 
Ongeveer 36 stasies het deelgeneem aan die @OSO geselligheid terwyl 9 logstate 
ingedien is, `n opbrengs van 25%. 


1ste Woody Collet, ZS3WL - 275 punte 2de Roy Walsh, ZS3RW en Jadra David- 
dovic, ZS6DJA - 220 punte elk 4de Romeo Nardini ZSGAR@ - 200 punte 


Die gesamentlike uitslae vir die eerste en tweede bene van die 80 meter @OSO 
Geselligheid. Sowat 91 stasies het aan albei bene deelgeneem en 23 logstate is 
ontvang, `n opbrengs van 25%. Sertifikate sal na die top drie gestuur word. 


1ste Jan Botha, ZSAJAN - 635 punte 2de Woody Collet, ZS3WL - 595 punte 
3de Thanie Gibson, ZS4A7 - 525 punte 4de Garth Moore, ZS2AAR - 490 punte 


Die volledige stel uitslae sal in HF Happenings 819 gepubliseer word. 


Die uitslae van die Lente @RP kompetisie gehou op 13 Oktober 2018 is vrygestel. 
Twee logstate en 1 kontrolelog is ontvang, wat baie teleurstellend is. Die uitslae 
is soos volg: 


1ste Wesrand ARK, ZS6WR - 198 punte 2de Johannes van Zijl, ZS4DZ - 36 
punte Kontrolelog PEARS, ZS2PE 


Die gekombineerde uitslae van die 4 GRP kompetisies is soos volg: 


1ste Wesrand ARK, ZS6WR - 2 424 punte 2de Mike Boatwright, ZS5MAB - 804 
punte 3de die Kaapse Radio-groep, ZS1CRG - 456 punte 


Die volledige uitslae kan gesien word op die SARL webwerf onder “Competion 
Results. 


FREKWENSIE VERANDERING VIR AR TODAY 


Vanaf Maandag 29 Oktober word die AR Today heruitsending op Maandagaande 
om 18:30 SAT verander van 8 230 kHz AM na 4 895 kHz AM. Die Sondag frek- 


wensies sal nie verander nie. 
HF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. 'Tans is daar geen sonvlekke sigbaar nie. Diegene wat hul eie frekwen- 
sievoorspellings wil doen, kan `n verwagte effektiewe sonvlektelling van een vir 
die week gebruik. Met die dag-en-nag ewening oppad, kan amateurs veral met 
sonsopkoms en sonsondergang moontlik goeie openinge op die 15, 20 en 30 m 
bande verwag. Besoek gerus die webtuiste spaceweather.sansa.org.za, vir meer 
inligting. 

Kom ons loer nou na gebeure vir die volgende paar weke: 

Tot middernag UTC - die CO WW DX ESB-kompetisie. Vanmiddag - die 
PEARS HF-kompetisie, kyk in die 2018 Blouboek. 31 Oktober - Kry jou Skype- 


besonderhede na vhfnews@sarl.org.za vir die Skype-vergadering 1 November 
Baken Werkgroep ontmoet op Skype 3 November - die RaDAR Uitdaging en 


die Logging Werkswinkel by die NARS. 5 November - 5 GHZz insette na, sarl- 
regwg@sarl.org.za. 10 November - die AWA AJV en die sluitingsdatum vir 
RaDAR logstate. 10 en 11 November - die SARL BHEF/UHF Analoog kom- 
petisie. 11 November - Herinnering Sondag, 100 Jaar sedert die einde van 
die Eerste Wêreld Oorlog. 19 November - die sluitingsdatum vir PEARS HF 
logstate en die BHF/UHF kompetisie logstate. 22 November - die sluitingsda- 
tum vir die Desember Radio 7ZS. 23 November - Die Kaapstad ARS Einde van 
die jaar funksie by die klubhuis. 24 November - die SARL Newbie Naelloop en 
die Wesrand ARK snuffelmark. 24 en 25 November - die CO WW DX Gelykgolf 
kompetisie. 15 Desember - Voorstel vir referate en aanbiedings vir die Februarie 
2019 BHF/UHF Werkswinkel na vhfnews@sarl.org.za. 


Om die bulletin mee af te sluit, 'n opsomming van ons hoof berig: 


Brian Jacobs, ZS6YZ het 'n referaat getiteld `Beacon Coërdination' aangebied 
om maksimum voordeel te behaal. In sy referaat het hy die behoefte aan die 
opstel van `n behoorlike gekoërdineerde baken sisteem voorgestel wat `n out- 
omatiese moniteringstelsel insluit soos die HF-geraasvloer moniteringstelsel wat 
outomaties data op 'n sentrale bediener oplaai. Baie bespreking het gevolg; 
daar is ooreengekom om `n werkgroep op te stel wat gekoërdineer word deur `n 
baken-koërdineerder. Persone wat belangstel om by die Baken-werkgroep aan 
te sluit, word uitgenooi om deel te neem aan 'n Skype-bespreking wat beplan 
word vir Donderdag 1 November om 20:30. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om nu- 
usbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband, 7205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 Sentraal Afrika Tyd op 4 895 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Emile Venter, 4S6V, geredigeer deur Dennis Green, ZS4BS en 
geleës: deu ie EER ei De EN Ge eek 


ie Afrikaanse Nuusspan groet nou en wens jou 'n mooi week toe. 'Totsiens. 
Die Afrik N D t jou” k toe. Tot 


/EX 


